کئے وتی زند ءَ ، پہ مہر ءَ وام دنت۔
زاھدہ راجی ء ِ پربند۔ ندر انت پہ باسک ءِ وانوکاں
 دستونک
شپ تہاری، کئے گوشیت آرام دنت
 روچ ءِ رُژنائ ، تبءَ ھوشام دنت
رُژنے یے واھگ کہ پُرشتگ، تل تل اِنت
 کئے تلیں ارواہ ءَ ، زند ءِ نام دنت
جیڑگ ءِ آس ءَ سُچان ءُ بُن گران
 زلم ءِ آماچیں دل ءَ ،کئےرَھم دنت
ملکموت سرساھگ انت، ساہ ءِ بدل
 کئے وتی زند ءَ ، پہ مہر ءَ وام دنت
کبر ، تاھیریں دلانی جاہ نہ اِنت
 پُشتا آیوکاں کسے پیگام دنت
ما چو امروز ءِ تب ءَ زانگ نہ بئیں
 زندگی روچے، جتائیں تام دنت
راجی ءِ کسّہ ءُ کاراں چوں کنئے
 بے بہاریں نوبتاں ھزام دنت
 زاھدہ رئیس راجی